Okresná prokuratúra Poprad 
Štefánikova 11, 058 01 Poprad 1 	

Sp. zn. : 1 Pv 892/11/7706	Poprad, 7.8.2012
EEČ : 2-57-117-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Poprad
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako otec XXXXX., nar. XXXXX, hoci mu vyživovacia povinnosť vyplýva priamo zo Zákona a rodine a rozsudkom Okresného súdu v XXXXX zo dňa XXXXX, právoplatným dňa XXXXX, bol zaviazaný prispievať na jej výživu s účinnosťou od právoplatnosti rozsudku sumou 1.500,- Kč mesačne, a to vždy najneskôr do 5. dňa každého mesiaca vopred k rukám matky XXXXX, nar. XXXXX, túto svoju vyživovaciu povinnosť úmyselne v Poprade, okres XXXXX, ani inde neplnil od 05.08.2010 do 22.05.2012, pričom nebol evidovaný ako uchádzač o zamestnanie a nepoberal dávky a príspevky v hmotnej núdzi, čím mu za uvedené obdobie vznikol dlh na výživnom pre matku dieťaťa XXXXX, nar. XXXXX XXXXX, bytom XXXXX, XXXXX, Česká republika, vo výške 33.000,- Kč, pretože dňa 22.05.2012 jej uhradil dlžné výživné za sledované obdobie v plnej výške a trestný čin nemal trvalo nepriaznivé následky   
lebo zanikla trestnosť činu
Odôvodnenie:
      Uznesením povereného príslušníka Obvodného oddelenia PZ XXXXX sp. zn. ORP-XXXXX zo dňa XXXXX bolo začaté trestné stíhanie a dňa XXXXX bolo vznesené obvinenie XXXXX, nar. XXXXX, pre prečin zanedbania povinnej výživy podľa § 207 ods. 1 Trestného zákona na tom skutkovom základe, že ako otec maloletej XXXXX, nar. XXXXX hoci mu vyživovacia povinnosť vyplýva priamo zo Zákona o rodine a rozsudkom Okresného súdu v XXXXX pod č. k.: XXXXX XXXXX zo dňa XXXXX, právoplatným dňa XXXXX, bol zaviazaný prispievať na výživu maloletej sumou 1.500,- Kč mesačne, ktoré výživné je splatné vždy do 5. dňa toho ktorého mesiaca vopred k rukám matky dieťaťa XXXXX, nar. XXXXX, trvale bytom XXXXX, XXXXX, si túto vyživovaciu povinnosť v Poprade ani inde úmyselne vôbec neplní od 05.08.2010 až doposiaľ, čím mu za uvedené obdobie vznikol dlh na výživnom pre XXXXX, nar. XXXXX, trvale bytom XXXXX, XXXXX vo výške 27.000,- Kč (1.055,47 €), pričom povinný v uvedenom období nepoberal dávku v nezamestnanosti ani dávky v hmotnej núdzi a príspevky k dávke a taktiež nebol evidovaný ako uchádzač o zamestnanie na Úrade práce, sociálnych vecí a rodiny v Poprade.

     Vykonaným vyšetrovaním bolo zistené, že obvinený XXXXX svoju vyživovaciu povinnosť od právoplatnosti rozsudku neplnil, čím mu za obdobie od 11.07.2010 do 22.05.2012 vznikol dlh na výživnom vo výške 33.000,- Kč pre matku dieťaťa, ktorej dňa 22.05.2012 túto sumu v plnej výške uhradil, čo matka dieťaťa aj potvrdila a predložila šekovú poukážku o úhrade vyššie uvedenej sumy. Zároveň uviedla, že jej obvinený celý dlh na výživnom uhradil. Obvinený v sledovanom období nebol evidovaný ako uchádzač o zamestnanie, nepoberal dávky a príspevky v hmotnej núdzi, nie je evidovaný ako živnostník, nie je majiteľom žiadnej nehnuteľnosti. 

     Zistený skutkový stav je potvrdený aj listinnými dôkazmi, nachádzajúcimi sa v spise, najmä rozsudkom Okresného súdu XXXXX č. XXXXX, správami Úradu práce Českej republiky - krajská pobočka v Jihlave, Úradu práce, sociálnych vecí a rodiny XXXXX, Magistrátom mesta XXXXX, Obvodného úradu XXXXX, Sociálnej poisťovne, pobočka XXXXX, výpisom z katastra nehnuteľností SR, kópiou poštového ústrižku.

     Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

     Podľa § 86 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

     Z uvedených dôvodov bolo potrebné rozhodnúť tak, ako je to uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Pudláková
prokurátorka